Gardiškė
Gardiškė – kaimas Šilalės rajono savivaldybėje, 7 km į šiaurę nuo Kaltinėnų, 1 km į pietus nuo Severėnų. 800 m į vakarus nuo vieškelio jungiančio Kaltinėnus ir Severėnus stūkso Jaunodavos – Gardiškės piliakalnis. Kalno viršūnė iškilusi iki 193 m virš jūros lygio, šlaitas iki 15 m aukščio, viršuje yra ovali aikštelė 25 su 30 metrų ilgio ir pločio. Šis archeologijos paminklas smarkiai apardytas sovietmečiu įrengtų bulvių rūsių ir 1937–1938 m. „atidaryto“ žvyro karjero.